paragraph_text: Župna crkva sv. Leopolda Mandića (sv. Ladislava) Orehovica sagrađena je 1853. godine, a smještena na maloj uzvisini, iznad ceste koja iz Brestovca Orehovičkog vodi prema Zadravcu. U neposrednoj blizini je kurija župnog dvora, a nešto niže je zgrada stare pučke škole. Okruženje pripada podbrežju Strugače, a izmjenjuju se oranice i površine pod šumarcima. Nešto sjevernije od današnje crkve bila je zidana kapela posvećena Sv. Ladislavu ugarskom kralju. Župa je u Orehovici osnovana 1789. god. kada je bila posvećena sv. Ladislavu, a od 1983. posvećena je Svetom Leopoldu Mandiću.